

***Primer dobre prakse***

***Neposredna potrditev operacije: Odprt, odziven in kakovosten sistem visokega šolstva - Projektno delo z gospodarstvom in negospodarstvom v lokalnem in regionalnem okolju - Po kreativni poti do znanja 2016—2020***

**Namen in cilji programa:** S sofinancirano operacijo se spodbuja krepitev sodelovanja in povezovanja visokošolskega sistema z okoljem (gospodarstvo, negospodarstvo). Ob partnerskem sodelovanju visokošolskih zavodov z (ne)gospodarstvom bodo mladi pridobili konkretne in praktične izkušnje že med izobraževanjem. Mladi bodo razvijali znanja, potrebna za neposredno udejstvovanje pri uresničevanju idej, razvijali bodo podjetnost in ustvarjalnost. Z vključitvijo v projektne aktivnosti se bodo študenti opremili s kompetencami, potrebnimi za lažji prehod iz izobraževanja na trg dela. Nadalje se spodbuja vključevanje (ne)gospodarstva v pedagoški proces na visokošolskih zavodih in prenos znanj, izkušenj in dobrih praks iz visokošolskih zavodov v (ne)gospodarstvo ter prenos strokovnega znanja in razvijanje kompetenc tudi pri študentih in pri drugih osebah, ki ne bodo vključene v projekte. Medsebojna izmenjava znanj, izkušenj in dobrih praks bo prispevala k izmenjavi strokovnega in akademskega znanja, kar bo spodbujalo visokošolske zavode k posodabljanju študijskih programov in k uvajanju inovativnega pristopa k poučevanju ter k prenosu najnovejših znanstvenih spoznanj, teoretskih pristopov in metodologij z namenom neposredne aplikativne uporabe v gospodarstvu in širši družbi.

**Prednostna os:** 10

Znanje, spretnosti in vseživljenjsko učenje za boljšo zaposljivost

**Prednostna naložba:** 10.1

Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc

**Specifični cilj**: 10.1.3

Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema

**Sklad:** ESS

**Višina sredstev:** 11.761.164,40 €

**EU del:** 9.408.931,54 €

**SLO del:** 2.352.232,86 €

**Predvideni rezultati:** Po zaključenem javnem razpisu za študijsko leto 2016/2017 je bilo:

* vključenih **1607** dodiplomskih in podiplomskih študentov;
* vključenih **873** strokovnih delavcev (pedagoški in delovni mentorji);
* izvedenih **227** projektov, ki so se izvajali v okviru visokošolskih zavodov;
* izvedenih **295** prenosov znanj, izkušenj in dobrih praks za visokošolskih učiteljev, ki so bili vključeni v projekte v (ne)gospodarstvo v okviru visokošolskih zavodov;
* izvedenih **162** prenosov znanj, izkušenj in dobrih praks pri strokovnjakih iz (ne)gospodarstva, ki so sodelovali kot delovni mentorji na projektih.

**Konec programa:** 30. 11. 2020